પાટણ જીલ્લા પંચાયતમાં ભાજપમાં જોડાયેલ કોંગ્રેસના ૩ સભ્યો નારાજગીને લઇ ઘરવાપસી કરતા ભાજપમાં ભંગાણ થવા પામ્યું હતું જે શનિવારના રોજ મળેલ સામાન્ય સભામાં સ્પષ્ટ જોવા મળ્યું હતું ત્યારે શિક્ષણ સમિતિની રચના મુખ્ય મુદો હોઈ કોંગ્રેસના ૧૩ સભ્યો અને ૩ ઘરવાપસી સહીત ભાજપના એક સભ્ય મળી ૧૭ સભ્યો એક જૂથ બની શિક્ષણ સમિતિની રચના માટે દરખાસ્ત કરી હતી તો ભાજપે પણ પોતાના સભ્યોની નામવાળી સમિતિની રચના માટે દરખાસ્ત કરી હતી ત્યારે બન્ને માટે મતદાન યોજાતા ભાજપ સતાધારી પક્ષ પાસે કુલ ૧૮ સભ્યો માંથી ૪ સભ્યો પાટલી બદલી હોઈ ૧૪ સભ્યોના જ મત મળ્યા હતા અને સામે કોંગ્રેસના ૧૭ સભ્યોના મત મળતા ભાજપ શાસિત જીલ્લા પંચાયતમાં ભાજપના હાથ માંથી કોંગ્રેસે શિક્ષણ સમિતિ ઝુંટવ્યા બાદ હવે જિ. પંચાયત કબજે કરવાના એંધાણ વર્તાય રહ્યા છે.